गिरिडीह/जमुआ प्रतिनिधि। जमुआ एवं सरिया पुलिस ने गुरुवार की देर शाम को सरिया-बगोदर रोड स्थित एक होटल से तीन अपराधियों को धर दबोचा। अपराधियों के पास से पुलिस ने 7.65 एवं 3.15 की एक-एक पिस्टल बरामद किया है। 7.65 पिस्टल की पांच राउंड गोलियां एवं 3.15 पिस्टल की एक राउंड गोली भी बरामद की है। एसपी क्रांति कुमार को किसी ने सूचना दी थी कि तीन अपराधी सरिया-बगोदर रोड स्थित कृष्णा सिंह के होटल में खाना खाने के बहाने अपराध की योजना बना रहे हैं।